open-index/open-wikipedia-markdown huggingface dataset:
Donna Stricklandová

**Donna Theo Stricklandová** (; * 27. máj 1959, Guelph, Kanada) je kanadská fyzička a akademička.

Je docentkou na Katedre fyziky a astronómie na University of Waterloo a priekopníčkou v oblasti laserov. Vynašla technológiu chirped pulse amplification na tvorbu ultrakrátkych impulzov s vysokou intenzitou využívanú v laserovom obrábaní, chirurgii, medicíne a základnom výskume.

V roku 2018 získala Nobelovu cenu za prelomové objavy v odbore laserovej fyziky. Je len treťou nositeľkou tejto ceny po Marii Curieovej-Skłodowskej v roku 1903 a Marii Goeppertovej-Mayerovej v roku 1963.

## Referencie


## Iné projekty

## Externé odkazy
* Stránka Donny Stricklandovej na univerzite Waterloo 
* Biografia

## Zdroj

Kategória:Kanadskí fyzici
Kategória:Nositelia Nobelovej ceny za fyziku
Kategória:Kanadskí nositelia Nobelovej ceny
Kategória:Nositeľky Nobelovej ceny
Kategória:Ženy vo fyzike
Kategória:Vyučujúci na University of Waterloo
Úkladná vražda

**Úkladná vražda** je v právnom poriadku Slovenskej republiky jeden z trestných činov proti životu (ich následkom je smrť človeka). Od trestného činu vraždy sa odlišuje iba v subjektívnej stránke. Okrem úmyselného zavinenia, ktoré je podobné ako pri vražde, musí úmysel obsahovať vopred uváženú pohnútku.

Vopred uvážená pohnútka znamená rozhodnutie usmrtiť iného človeka, ktoré pretrváva počas dlhšieho časového obdobia pred samotným činom. Pohnútka musí byť uvážená, čím sa myslí, že toto rozhodnutie je spracované rozumovou zložkou vôle páchateľa, len emocionálne rozhodnutie nestačí. Časové obdobie, počas ktorého páchateľ uvažoval o usmrtení človeka, sa hodnotí podľa konkrétneho prípadu. Samotná dĺžka tohto obdobia nemá vplyv na naplnenie subjektívnej stránky trestného činu úkladnej vraždy, ale môže mať vplyv pri posudzovaní poľahčujúcich, alebo priťažujúcich okolností. 

Úkladná vražda sa trestá odňatím slobody na 20 až 25 rokov, alebo trestom odňatia slobody na doživotie (najvyšším možným trestom). Tento trestný čin bol zavedený pri rekodifikácií trestného práva v roku 2005, prijatím nového Trestného zákona (zákon č. 300/2005 Z. z.).

## Úkladná ako protiklad vraždy v afekte
Slovo úklad má význam ako *niečo nastrojené, majúce škodiť, nástrahy, osídla, pasca* úkladná vražda teda zahŕňa úklad - vopred uváženú pohnútku. Všetky ostatné prípady úmyselného usmrtenia, bez vopred uváženej pohnútky, naplňujú skutkovú podstatu trestného činu "vraždy". Polícia nazýva takéto neúkladné vraždy paušálne ako "spáchané v afekte". (Polícia zaevidovala v roku 2018 celkovo 67 nových prípadov vrážd. Okrem približne 40 úkladných, boli ďalšie dve desiatky spáchané v afekte. Tie sa polícii podarilo objasniť takmer všetky, okrem jednej.).

## Paragrafové znenie
Trestný čin úkladnej vraždy je v Trestnom zákone zavedený v § 144 pod prvým dielom (Trestné činy proti životu), prvej hlavy (TRESTNÉ ČINY PROTI ŽIVOTU A ZDRAVIU), osobitnej časti v nasledovnom znení:


```
§ 144 Úkladná vražda
  (1)  Kto iného úmyselne usmrtí s vopred uváženou pohnútkou, potrestá sa odňatím slobody na dvadsať rokov až dvadsaťpäť rokov.
  (2)  Odňatím slobody na dvadsaťpäť rokov alebo trestom odňatia slobody na doživotie sa páchateľ potrestá, ak spácha čin uvedený v odseku 1
     a) a už bol odsúdený za trestný čin vraždy,
     b) na dvoch osobách,
     c) závažnejším spôsobom konania,
     d) na chránenej osobe,
     e) z osobitného motívu, alebo
     f) v úmysle získať majetkový prospech.
  (3)  Trestom odňatia slobody na doživotie sa páchateľ potrestá, ak spácha čin uvedený v odseku 1
     a) a už bol za taký čin odsúdený,
     b) v nebezpečnom zoskupení, alebo
     c) za krízovej situácie.
```


## Referencie

## Literatúra
*  
*

## Pozri aj
* vražda

Kategória:Vraždy
Kategória:Trestné činy
Kategória:Trestné právo
Kategória:Právo na Slovensku
Basketbalová extraliga žien 1994/95

**Basketbalová extraliga žien** v sezóne **1994/95** bol 3. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Súťaž niesla dobový názov *I. liga žien*. V sezóne účinkovalo 12 družstiev. Víťazom sa tretíkrát v rade stalo družstvo Sipox Ružomberok, ktoré vo finálovej sérii zvíťazilo nad Spartak SAM Myjava.

Ružomberok sa stal aj víťazom maďarsko-slovenského pohára, za účasti 4 maďarských a 4 slovenských družstiev.

## Systém súťaže
Po odohraní dvojkolovej základnej časti nasledovala rovnako dvojkolová nadstavbová časť v skupinách o 1.6. miesto a o 7.12. miesto. Družstvám sa v nadstavbovej časti započítavali výsledky odohraté v základnej časti. Družstvá na 1. až 8. mieste po základnej časti postúpili do play-off, ktoré sa hralo na 2 víťazné zápasy.

## Účastníci

Poznámka: Pred sezónou sa spojil klub TJ Slávia Filozof Bratislava s BK Šamorín, ktorého ženský seniorský tím bol vtedy účastníkom II. ligy, a vytvorili klub BK Filozof Šamorín.

## Výsledky
### Základná časť

### Nadstavbová časť
#### Nadstavbová skupina o 1.6. miesto

#### Nadstavbová skupina o 7.12. miesto

### Play-off
;Štvrťfinále

;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Basketbalová extraliga mužov 1994/95

## Externé odkazy
* Oficiálna stránka extraligy žien
* Oficiálna stránka Slovenskej basketbalovej asociácie

## Zdroje
* 
* Archív súťaží na stránke Slovenskej basketbalovej asociácie
* Denník Új Szó, 1995

Kategória:Basketbal v 1994
Kategória:Basketbal v 1995
Kategória:Basketbalová extraliga žien
Kategória:Šport na Slovensku v 1994
Kategória:Šport na Slovensku v 1995
Frances Arnoldová

**Frances Arnoldová** (; * 25. júl 1956, Edgewood, Pensylvánia, USA) je americká biochemička a chemická inžinierka.

Jej výskum zahŕňa predovšetkým využitie riadenej evolúcie na produkciu zelenej energie a k ekologickej chemickej syntéze. V roku 2018 získala Nobelovu cenu za chémiu za priekopnícke využitie riadenej evolúcie na tvorbu enzýmov s vylepšenými alebo novými funkciami. 

V roku 1979 získala bakalársky titul v odbore strojného a leteckého inžinierstva na Princeton University a v roku 1985 doktorát v odbore chemického inžinierstva na University of California, Berkeley v Berkeley, kde tiež vykonávala postdoktorálny výskum v oblasti biofyzikálnej chémie.V roku 1986 začala pracovať na California Institute of Technology, kde je v súčasnosti profesorkou chémie, inžinierstva, bioinžinierstva a biochémie. Pokračuje vo výskume riadenej evolúcie a jej využitia vo vede, medicíne, chémii a energetike.

## Referencie


## Iné projekty

## Externé odkazy
* Chemical Eng, Caltech Faculty Page
* Arnold Research Group
* Video of Arnold talking about her work

## Zdroj

Kategória:Chemici USA
Kategória:Inžinieri USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Nositeľky Nobelovej ceny
Kategória:Členovia American Philosophical Society
Kategória:Členovia United States National Academy of Sciences
Kategória:Absolventi Princeton University
Kategória:Absolventi University of California, Berkeley
Kategória:Vyučujúci na California Institute of Technology
Kategória:Osobnosti z Pensylvánie
Letné olympijské hry mládeže 2018

**Letné olympijské hry mládeže 2018**, oficiálne **III. letné olympijské hry mládeže** (, oficiálne , , nazývané tiež **Buenos Aires 2018**, skratka **YOG 2018** (z anglického názvu)) sú medzinárodnou športovou udalosťou, ktorá sa koná od 6. októbra do 18. októbra 2018 v meste Buenos Aires. Organizuje ich Medzinárodný olympijský výbor a sú jednými z radu Olympijských hier mládeže. Usporiadateľskou krajinou je Argentína.

## Voľba miesta konania

O usporiadanie LOH mládeže 2018 sa uchádzalo šesť miest, ktoré 12. marca 2012 ohlásili svoju kandidatúru:
* Buenos Aires,
* Medellín,
* Glasgow,
* Rotterdam,
* Guadalajara,
* Poznaň.

Poznaň svoju kandidatúru 8. októbra 2012 stiahla z dôvodu nedostatku financií. Medzinárodný olympijský výbor 13. februára 2013 vybral tri kandidátske mestá:

## Súťaže

### Športové odvetvia

## Zdroj

2018
Kategória:Šport v 2018
Kategória:Šport v Buenos Aires
Kategória:Športové podujatia v Argentíne
Martin Šmahel

**Martin Šmahel** (* 1. október 1982, Galanta, Slovensko) je slovenský model, fitness tréner a moderátor. V roku 2008 zvíťazil v československej súťaži *Muž roka 2008*. V roku 2011 sa zúčastnil súťaže *Manhunt International*, kde obsadil piate miesto.

V roku 2009 sa objavil v známej tanečnej show *[[Let’s Dance (slovenský televízny program)|Let’s Dance]]* TV Markíza, popri práci fitness trénera sa objavuje príležitostne v rôznych TV projektoch televízie Markíza ako *[[Teleráno]]*, *[[Susedia (seriál)|Susedia]]*, *[[Chart Show|Chart show]]*, *[[Pevnosť Boyard (televízna súťaž)|Pevnosť Boyard]]*, a mnoho iných.

Popri práci trénera sa venuje modelingu, prednáškam o racionálnej výžive, moderovaniu športových a kultúrnych podujatí, súkromných večierkov a rôznych eventov.

V 2018 zaznamenal prelom v kariére keď prijal ponuku zažiť drsné podmienky v reality show *[[Farma (televízna relácia)|Farma X]] (Nový život)*. Šou opustil pred bránami finále päť dní pred jej skončením.

Martin Šmahel sa po 4 ročnom vzťahu zosobášil s televíznou moderátorkou Miriam Kalisovou, a 16. novembra 2013 sa im narodila dcérka Mia.

Po problémoch vo vzťahu sa po piatich rokoch manželstva dvojica v júli 2017 rozviedla na okresnom súde v Malackách, pričom sa obaja rodičia o svoju dcérku naďalej starajú.

V roku 2022 sa objavil ako moderátor v televíznej súťaží ''Survivor Česko & Slovensko''.

## Životopis
Vyštudoval Fakultu telesnej výchovy a športu Univerzity Komenského. Má troch bratov, z toho má dvojča Miroslava, ktorý sa tiež prihlásil v roku 2008 do súťaže *Muž roka*. Venuje sa modelingu, pracuje ako fitness tréner a ako moderátor pôsobil v relácií *O desať rokov mladší*, kde moderoval po boku jeho bývalej manželky Miriam Kalisovej. V treťom pokračovaní tanečnej show Let’s Dance si zatancoval s tanečníčkou Mirkou Kosorínovou.

## Referencie

Kategória:Osobnosti z Galanty
Kategória:Slovenskí moderátori
Kategória:Slovenskí modeli
Konferencie v Chantilly

thumb|Účastníci Tretej konferencie v Chantilly.
**Konferencie v Chantilly** boli sériou troch konferencií usporiadaných v rokoch 1915 a 1916, počas prvej svetovej vojny, krajinami Dohody. Boli pomenované podľa francúzskej obce Chantilly, kde sa všetky tri uskutočnili.

## Prvá konferencia v Chantilly

Odštartovaná 7. júla 1915, prvá konferencia v Chantilly bola zároveň prvou spojeneckou konferenciou prvej svetovej vojny vôbec. Usporiadaná bola krátko po vstúpení Talianska do vojny na strane Dohody. Zúčastnili sa jej predstavitelia Spojeného kráľovstva (vrátane vrchného veliteľa Johna Frencha a náčelníka imperiálneho generálneho štábu Williama Robertsona), Francúzska (vrátane ministra vojny Alexandra Milleranda a vrchného veliteľa Josepha Joffreho), Belgicka, Talianska, Srbska a Ruska. Joffre sa zasadzoval za koordinované akcie, ktoré by zlepšili vyhliadky na spojenecké víťazstvo vo vojne, žiadne konkrétne závery však neboli prijaté. Tie priniesla až druhá konferencia, kde sa spojenci dohodli na spoločnom postupe v prípade ohrozenia zo strany centrálnych mocností.

## Druhá konferencia v Chantilly

Druhá konferencia bola usporiadaná medzi 8. až 12. decembrom 1915 v Joffreho hlavnom stane (Grand Quartier Général). Zúčastnili sa jej vojenskí predstavitelia Francúzska, Spojeného kráľovstva, Ruska, Srbska a Talianska s cieľom dohodnúť spoločnú bojovú stratégiu v nadchádzajúcom roku. Na konferencii došlo k zhode na návrhu Joffreho, že akékoľvek nadchádzajúce ofenzívy na západnom fronte by mali jednotlivé krajiny odštartovať v zhruba rovnakom čase, aby sa tak armádam centrálnych mocností znemožnil transport vojsk medzi jednotlivými úsekmi frontu. Na nadväzujúcom stretnutí z 12. a 13. marca 1916 tiež došlo k dohode na synchrónnom spustení útokov krátko po začiatku ruskej ofenzívy odhadovanom na 15. máj, posilnení macedónskeho frontu a námornej blokáde centrálnych mocností.

## Tretia konferencia v Chantilly

Tretia a posledná konferencia prebehla 15. a 16. novembra 1916. Jednotliví lídri na nej zhodnotili, že spoločné ofenzívy z tohto roka otriasli centrálnymi mocnosťami a na základe toho začali plánovať jarnú ofenzívu, ktorej cieľom bolo túto oslabenú pozíciu nepriateľa využiť ako na fronte vo Francúzsku, tak i na Balkáne. Joffre navrhol vybaviť ruskú armádu jej západnými spojencami a takto čerstvo vyzbrojenú armádu využiť na vyradenie Bulharska z vojny. Novú ofenzívu na západe, ešte väčšiu než tú v uplynulom roku, chcel začať už vo februári, na čo však zamietavo reagovali ako Briti, tak i Rusi a Taliani, ktorí síce súhlasili so samotnou ofenzívou, no zároveň tvrdili, že na ňu nebudú pripravení skôr, než v máji. Značný čas zabrali diskusie o macedónskom fronte a navrhovanom útoku na Bulharsko, no ešte pred tým, než došlo k jeho plánovaniu, bol Joffre zbavený svojej funkcie a nahradený Robertom Nivellom, ktorý pre rok 1917 navrhol iný, ešte ambicióznejší plán.

## Zdroj

Kategória:Prvá svetová vojna
Letné paralympijské hry 1996

**X. letné paralympijské hry** sa konali od 16. do 25. augusta 1996 v Atlante. 

V celkom 519 súťažiach v 19. športoch sa v Atlante predstavilo 3 254 zdravotne postihnutých športovcov. V slovenských farbách súťažilo 28 reprezentantov, ktorí vybojovali 11 medailí.

## Slovenskí medailisti

* súpiska1: Josef Mihalco, Ľubomír Novosad, Richard Kováč, Pavol Sedlák, Michal Nestorík, Jaroslav Makovník, Peter Moravčík, Michal Csader, Pavol Betin, Andrej Marcin a Marek Tomšík

## Športy

Na programe bolo 19 športov:
* Atletika
* Basketbal na vozíku
* Boccia
* Cyklistika
* Futbal – päťčlenné družstvá zrakovo postihnutých
* Futbal – sedemčlenné družstvá telesne postihnutých
* Goalball
* Jachting
* Jazdectvo
* Džudo
* Lukostreľba
* Plávanie
* Ragby na vozíku
* Športová streľba
* Stolný tenis
* Šerm na vozíku
* Tenis na vozíku
* Volejbal sediacich
* Vzpieranie

## Referencie

## Pozri aj
* Letné olympijské hry 1996

## Iné projekty

## Zdroj
* [Oficiálna webstránka [MOV]] 


Kategória:Šport v 1996
1996
Paralympiáda
Kategória:Šport v Atlante
Kategória:1996 v USA
Milan Žuffa

**Milan Žuffa** (* 15. máj 1887, Liptovský Svätý Mikuláš - † 7. december, 1942 Bratislava) bol slovenský a československý chemický inžinier, podnikateľ a politik; medzivojnový poslanec Revolučného národného zhromaždenia.

## Životopis
Narodil sa 15. mája 1887 v Liptovskom Mikuláši ako syn garbiara Ondreja Žuffu a jeho manželky Berty Šprenger. Študoval na gymnáziu v Kežmarku, následne na Vysokej škole technickej v Berlíne-Charlottenburgu, kde zložil v novembri 1909 záverečné skúšky. V rokoch 1911-1912 študoval garbiarsku chémiu v Londýne a v Leedsi. V lete roku 1916 sa zapojil do československého odboja. Bol účastníkom slovenského národného hnutia, stúpencom česko-slovenskej spolupráce, takisto sa zúčastňoval porád československej jednoty v Luhačoviciach. Bol organizátorom Slovenskej národnej strany a členom priemyselného výboru v jej ústredí. V roku 1918 bol jedným zo signatárov Martinskej deklarácie. Bol členom výkonného výboru Slovenskej národnej rady. Po vzniku Československa zasadal v Revolučnom Národnom zhromaždení. Mandát nadobudol v januári 1919, rezignoval v januári 1920. Od roku 1936 predsedom Ústredného združenia slovenského priemyslu. Podporoval zrovnoprávnenie slovenského priemyslu s českým, veľkými finančnými prostriedkami prispieval na dobročinné a cirkevné základiny.  

## Referencie


## Iné projekty

## Externé odkazy
*  Záznam o narodení a krste v matrikeevajelického zboru v Liptovskom Mikuláši; záznam číslo 81
* Milan Žuffa v Revolučným národnom zhromaždení

## Zdroj

Kategória:Absolventi vysokých škôl v Nemecku
Kategória:Slovenskí podnikatelia
Kategória:Poslanci česko-slovenského Národného zhromaždenia
Kategória:Signatári Martinskej deklarácie
Kategória:Osobnosti z Liptovského Mikuláša
Margita Prokeinová

Prof. JUDr. **Margita Prokeinová** PhD. (* 26. september 1971, Bojnice) je slovenská právnička, vysokoškolská učiteľka a reprezentantka v plávaní. Získala medaily na Letnej paralympiáde 1996 a Letnej paralympiáde 2000.

## Začiatky
Narodila sa v Bojniciach, pochádza z Handlovej, ale od štyroch rokov býva v Bratislave. Plávať sa naučila v šiestich rokoch. Pôvodne chcela pracovať ako lekárka, ale nakoniec vyštudovala právo. V šestnástich mesiacoch mala úraz, chýbajú jej obe dlane.

## Vysokoškolské pôsobenie
Od 1. januára 1997 je v pracovnom pomere s Právnickou fakultou Univerzity Komenského kde je garantkou PhD štúdia v odbore trestné právo. Je docentkou na Katedre trestného práva, kriminológie a kriminalistiky.

V roku 2009 jej vyšla vysokoškolská učebnica *Dokazovanie a jednotlivé dôkazné prostriedky v trestnom procese : (s praktickými príkladmi)*.

## Športové pôsobenie
Súťaží v kategóriách S 7, SB 8 a SM 7.

V roku 1994 získala finálové umiestnenie na Majstrovstvách sveta vo Vallette na Malte. Na Letnej paralympiáde 1996 v Atlante získala striebornú medailu na 50 m motýlik a bronzovú medailu na 50 m voľným spôsobom. Na Majstrovstvách Európy v španielskom Badajoze získala 1. miesto v 50 metrov motýlik. Na Majstrovstvách sveta v novozélandskom Christchurch v roku 1998 3. miesto v 50 metrov motýlik.

Na Letnej paralympiáde 2000 v austrálskom Sydney získala striebro za 50 m motýlik a 200 m polohové preteky. Na Majstrovstvách Európy 2001 v Štokholme získala prvé miesto v 50 m motýlik. V rovnakej disciplíne získala 1. miesto aj na Majstrovstvách sveta 2002 v Mar Del Plata, Argentína. Na Majstrovstvách sveta IWAS, Christchurch, Nový Zéland v roku 2003 získala štyri prvenstvá: 50 m motýlik, 50 m voľným spôsobom, 100 m znak a 100 voľným spôsobom. V polohových pretekoch na 200 m získala 2. miesto. Na Letnej paralympiáde 2004 v Aténach získala 5. až 13. miesta. Na Letnej paralympiáde 2008 v Pekingu získala 5. až 9. miesta. Na Majstrovstvách sveta IPC v roku 2009 v brazílskom Rio de Janeiro získala v 25 m bazéne 4. miesto na 50 m motýlik a vytvorila zároveň európsky rekord.

V decembri 2010 získala 1. miesto v kategórii "Športovec desaťročia" telesne postihnutých športovcov konanej spolu s 10. ročníkom Ankety o najúspešnejšieho športovca a športového kolektívu Bratislavy.

## Referencie

Kategória:Osobnosti z Handlovej
Kategória:Slovenské plavkyne
Kategória:Slovenskí paralympionici
Kategória:Slovenskí vysokoškolskí pedagógovia
Kategória:Vyučujúci na Právnickej fakulte Univerzity Komenského v Bratislave
Kategória:Plavci na Letných paralympijských hrách 1996
Kategória:Plavci na Letných paralympijských hrách 2000
Kategória:Plavci na Letných paralympijských hrách 2004
Kategória:Plavci na Letných paralympijských hrách 2008
Kategória:Medailisti na Letných paralympijských hrách 2000
Kategória:Strieborní paralympijskí medailisti v plávaní
Kategória:Medailisti na Letných paralympijských hrách 1996
Kategória:Bronzoví paralympijskí medailisti v plávaní
Kategória:Slovenskí právni vedci
Luis Sáenz Peña

**Luis Sáenz Peña Davila** (* 2. apríl 1822, Buenos Aires – † 4. december 1907, Buenos Aires) bol argentínsky politik a právnik. V roku 1892 sa stal 7. prezidentom Argentínskej republiky. Vzhľadom na rôzne štátne zriadenia Argentíny v minulosti je považovaný za 12. prezidenta krajiny. Pred tým pôsobil ako sudca na rôznych súdoch.

## Životopis
Narodil sa v Buenos Aires, vyštudoval právo na Univerzite v Buenos Aires. V roku 1882 sa stal sudcom Najvyššieho súdu Provincie Buenos Aires, neskôr pôsobil aj ako prezident Banky Provincie Buenos Aires. V roku 1890 sa stal sudcom Najvyššieho súdu Argentíny. O rok neskôr bol vybraný bývalým prezidentom Juliom Argentinom Rocom ako kompromisný kandidát na prezidenta. Jeho kandidatúru nakoniec podporil aj ďalší bývalý prezident Bartolomé Mitre, pretože sa obával víťazstva kandidáta ľavicovej strany Radikálna občianska únia. Prezidentské voľby v roku 1892 nakoniec vyhral a v októbri prevzal úrad prezidenta.

Krajina bola stále v zložitej situácii po veľkej ekonomickej kríze, ktorú už ale začal úspešne riešiť predchádzajúci prezident Carlos Pellegrini. Aj Sáenz Peña pokračoval v začatých úsporných opatreniach a v roku 1893 už bola kríza vyriešená. Počas jeho vlády sa podarilo železnicou spojiť všetky hlavné mesta argentínskych provincii okrem jedného. Na tomto však nemal prezident až tak veľkú zásluhu, pretože ťažil z opatrení svojho predchodcu. Noviny prezidenta často kritizovali, kvôli čomu začal pravidelne meniť ministrov vo vláde. To prinieslo veľkú nestabilitu a panovali pochybnosti o schopnosti Sáenza Peñu vykonávať funkciu prezidenta. Hrozila dokonca ozbrojená revolta proti vláde, na sile získavala opozičná strana Radikálna občianska únia, ktorá dokonca dokázala vyhrať voľby v provincii Buenos Aires. Kontrolu nad vládou postupne úplne prevzali bývalí prezidenti Roca a Pellegrini, ktorí presvedčili všetkých ministrov, aby podali v polovici januára 1895 demisiu. V bezvýchodnej situácii tak prezident Sáenz Peña taktiež o niekoľko dní neskôr rezignoval. Novým prezidentom sa stal dovtedajší viceprezident José Evaristo Uriburu. Po odchode z úradu sa Sáenz Peña stiahol z politického života, v roku 1907 zomrel v Buenos Aires, kde je aj pochovaný. V roku 1910 sa prezidentom Argentíny stal aj syn Luisa Sáenza Peñu Roque Sáenz Peña.

## Referencie

## Iné projekty

Kategória:Osobnosti z Buenos Aires
Kategória:Prezidenti Argentíny
Kategória:Argentínski právnici
Kategória:Argentínski sudcovia
Kategória:Argentínski politici
Bilancia

**Bilancia** alebo **súvaha** (zastarano [najmä vo finančnom účtovníctve] a po česky: *rozvaha*) môže byť:
*všeobecne: 
**celkové zhodnotenie (najmä pozitív a negatív) alebo celkový výsledok alebo celkový (hodnotiaci) prehľad niečoho (najmä nejakej činnosti); súhrnná úvaha 
**celkový prehľad vymedzených činností alebo objektov usporiadania informácií, z ktorého sa dá usudzovať na rovnovážny stav sledovaného objektu
*v ekonómii a ekonomike:
**všeobecne: súhrnná číselná zostava, ktorá vyjadruje k určitému dátumu alebo za určité obdobie rovnováhu medzi ekonomickými veličinami resp. ich dvoma radmi (t. j. potrebami a zdrojmi [t.j. napr. aktívami a pasívami alebo nákladmi a výnosmi], vstupmi a výstupmi a pod.) na úrovni podniku, regiónu, národného hospodárstva či väčšieho celku, napr. účtovná súvaha, daňová bilancia, finančná bilancia, bilancia príjmov a výdavkov, výkaz ziskov a strát, platobná bilancia, obchodná bilancia, bilancia národného hospodárstva 
** prehľad o potrebách a zdrojoch (napr. pracovných, peňažných či materiálnych) v nejakej sfére činnosti k určitému dátumu či za určité obdobie
**vo finančnom účtovníctve: súpis aktív a pasív, synonymum: účtovná súvaha/bilancia, pozri súvaha (finančné účtovníctvo)
**v národnom účtovníctve: výkaz hodnôt vlastnených aktív a nevyrovnaných záväzkov zostavovaný k určitému časovému okamihu, pozri pod Európsky systém národných a regionálnych účtov v Spoločenstve

**Bilancia** môže byť aj:
*vo fyzike, chémii a technike:
**súhrnné hodnotenie činnosti zariadenia alebo systému na základe zistenia zmeny takej jeho vlastnosti (veličiny), pre ktorú platí zákon zachovania, napr. bilancia hmotnosti, bilancia energie, bilancia hybnosti, pozri bilancia (prírodné vedy)
**skrátene:
***tepelná bilancia
***látková bilancia
***energetická bilancia (t.j. porovnanie vyrobenej a spotrebovanej energie v energetickej sústave)
*v hydrológii skrátene: hydrologická bilancia
*v technickom normovaní práce: záznam výsledkov podľa vykonanej snímky pracovného dňa, pozri bilancia (pracovný deň)

## Referencie
Rozvaha

**Rozvaha** môže byť:
*rozvážnosť; schopnosť rozvážne uvažovať; rozumné a pokojné uvažovanie , pozri pod uvažovanie
*zastarano: súvaha 

## Zdroje
IAS

**IAS** môže byť skratka pre:
* International Accounting Standard (resp. International Accounting Standards) – medzinárodný účtovný štandard (resp. medzinárodné účtovné štandardy)
* indicated airspeed – indikovaná vzdušná rýchlosť
* integrovaný audio systém
* Izquierda Asturiana
* Institute for Advanced Study
* International Association of Sedimentologists – Medzinárodná sedimentologická asociácia
* Immediate Access Storage – Pamäť s priamym prístupom
Jens Christian Skou

**Jens Christian Skou** (* 8. október 1918, Lemvig, Dánsko† 28. máj 2018, Aarhus) bol dánsky chemik.

V roku 1997 obdržal Nobelovou cenu spoločne s Johnom E. Walkerom a Paulom D. Boyerom "za objasnenie enzýmového mechanizmu syntézy adenozíntrifosfátu (ATP) ". Jeho hlavným prínosom bol objav sodno-draselnej pumpy. 

Vyštudoval medicínu na Københavns Universitet, kde absolvoval v roku 1944, a doktorát získal roku 1954. V roku 1947 nastúpil na Aarhus Universitet, kde sa stal roku 1977 profesorom biofyziky. Penzionovaný bol v roku 1988, ale aj potom pokračoval vo vedeckej práci.

## Referencie


## Iné projekty

## Externé odkazy
* Autobiografia
* Jens C. Skou's Nobel Lecture on "The Identification of the Sodium-Potassium Pump"

## Zdroj

Kategória:Dánski chemici
Kategória:Dánski nositelia Nobelovej ceny
Kategória:Nositelia Nobelovej ceny za chémiu
Kategória:Členovia United States National Academy of Sciences
Kategória:Absolventi Københavns Universitet
Towdie

**Towdie** je akčná dobrodružná hra vytvorená na Slovensku, ktorá je podobná sériám hier Dizzy alebo Pedro. Hra bola uvedená do predaja v Európe v roku 1994. Vydala ju spoločnosť pre ZX Spectrum. Za vývojom hry stojí korporácia DSA Computer Graphix, pričom najväčšiu zásluhu na vývoji majú dizajnéri - bratia Balarový. Grafickej stránke hry a animáciám sa venoval Dušan Balara, o programovú stránku hry sa pričinil Ladislav Balara. 

## Príbeh
Hlavnou postavou v hre je bytosť *Towdie*. *Towdie* je malý troll, ktorý žije v starom rozprávkovom kráľovstve Alkria. V  tomto hrade všetci žili spokojne až kým nepriletel zlý drak Quido, ktorý postupne začal zabíjať obyvateľov a ničiť celú krajinu svojím plameňom. Dobrá víla Vanda sa pokúsila draka zastaviť svojími zaklínadlami, avšak zlyhala. Zakliala celú krajinu do večnej noci. Jej kúzla boli príliš slabé na to, aby zastavili draka, a preto *Towdie* chytí všetko do svojich rúk a pokúsi sa zachrániť celú Alkriu vlastnými silami. 

## Hrateľnosť
Hra sa odohráva v interiéri hradu alebo v  jeho okolí. Pohyb z jednej miestnosti do druhej prebieha cez flip-screen, keď sa Towdie dotkne jednej steny miestnosti. Každá miestnosť, v ktorej sa hráč pohybuje pozostáva z rôznych platforiem, lán, schodov, po ktorých hráč skáče. *Towdie* v hrade stretáva rôzne bytosti, ako napríklad princeznú, rytiera, kata alebo kuchára a mnoho ďalších postáv, ktoré mu napomáhajú v záchrane Alkrie, alebo naopak mu bránia v dosiahnutí jeho cieľa a odoberajú mu energiu, ktorú si však môže  doplniť zjedením muchotrávok, ktoré občas nájde v hrade. Pri prechádzaní hradu si musí hráč dávať pozor na rôzne nástrahy, ktoré mu odoberajú život, ako napríklad gulička, ktorú si hovnivály kotúľajú v hrade. Taktiež nesmie skočiť do vody, v ktorej sa utopí.  Niektoré bytosti potrebujú *Towdiho* pomoc, ako napríklad kuchár, ktorý potrebuje ostré korenie do polievky, nešťastného trolla zavretého vo väzení, ktorý by sa rád zahral s nejakou hračkou, ale aj malého škriatka, ktorý kopal novú chodbu. *Towdie* tieto všetky problémy rozprávkových postáv rieši hľadaním rôznych predmetov rozmiestnených v zámku. Tieto všetky predmety musí hráč pozbierať a správne darovať obyvateľom zámku, čím sa mu zvyšuje celkové skóre. 

## Referencie

Kategória:Počítačové hry z 1994
Kategória:Slovenské videohry
Kategória:Hry pre ZX Spectrum
Formula E 2018–19

**Sezóna 2018–19 [[Formula E|Formuly E]]** bola piatou sezónou šampionátu elektrických formulí, ktorú organizovala Medzinárodná automobilová federácia (FIA). Začala sa prvými pretekmi 15. decembra 2018 v Saudskej Arábi a skončila dvomi pretekmi v New Yorku 14. júla 2019.

Francúz Jean-Éric Vergne vyhral šampionát jazdcov a tým sa stal dvojnásobným šampiónom, prvý krát v histórii Formuly E. 

## Zloženie tímov

## Kalendár

## Výsledky a umiestnenie
### Výsledky

### Bodovací systém

### Šampionát jazdcov

### Šampionát tímov

## Poznámky


## Referencie

Kategória:Sezóny Formuly E
Pavel Sibyla

**Pavel Sibyla** (* 1. apríl 1978, Detva) je slovenský spisovateľ a publicista.

## Životopis
Narodil sa v Detve, vyrastal v Hriňovej. V roku 2002 sa stal absolventom histórie na Trnavskej univerzite v Trnave.

Publikovať začal v roku 2004 v denníku SME a neskôr v rokoch 20082014 bol reportérom ekonomického týždenníka TREND. V roku 2013 založil internetový magazín Mono a stal sa jeho prvým šéfredaktorom.

Od novembra 2014 do júla 2015 bol vedúcim odboru vnútornej politiky Kancelárie prezidenta SR počas mandátu Andreja Kisku. Z tejto pozície odišiel aby sa stal v rokoch 2015 až 2018 výkonným riaditeľom Nadácie Zastavme korupciu. Od januára 2022 bol riaditeľom Slovenského literárneho centra. 8. januára 2025 ho ministerka kultúry Martina Šimkovičová bez udania dôvodu odvolala.

## Tvorba
V roku 2009 mu vyšli dve prozaické knihy – zbierka poviedok *Coffee stories alebo Deň ako každý iný*, a generačná novela *Niečo o orchideách*. Najmä druhá menovaná kniha sa stretla s pozitívnym ohlasom u kritikov.

Nové Sibylove poviedky boli uverejnené v zborníkoch Päť x päť (2011) a Nefajčiť zakázané (2012).

V roku 2022 mu vo vydavateľstve Literárna bašta vyšla tretia kniha s názvom *Na prelome apríla a mája*. Okrem fiktívneho príbehu tridsiatnika Mila sa v nej nachádza aj historická línia zachytávajúca osudy Gustáva Husáka a Imricha Karvaša.

Inicioval a zostavil zbierku esejí s názvom *Čierna skrinka Slovenska*, ktorá vyšla v roku 2024 vo vydavateľstve mamaš.

## Ocenenia
V roku 2010 zvíťazil v národnom kole European Year Journalist Award za článok o podozrivom zaraďovaní rómskych detí do špeciálnych škôl. Neskôr získal Novinársku cenu v kategórii najlepšia reportáž (2014).

## Politická činnosť
Pavel Sibyla sa v septembri 2018 stal členom hnutia Progresívne Slovensko. V máji roku 2019 bol zvolený za člena predsedníctva hnutia. Funkciu zastával do júna 2020.

V parlamentných voľbách vo februári 2020 kandidoval na 18. mieste kandidátky koalície PS/SPOLU. Vo voľbách získal 8 289 hlasov, po zohľadnení preferenčných hlasov sa umiestnil na 16. mieste kandidátky. Kvôli výsledku koalície sa do parlamentu nedostal.

## Referencie

Kategória:Slovenskí spisovatelia
Kategória:Slovenskí publicisti
Kategória:Slovenskí politici
Kategória:Politici Progresívneho Slovenska
Kategória:Laureáti Novinárskej ceny
Kategória:Absolventi Trnavskej univerzity v Trnave
Kategória:Osobnosti z Detvy
Poznámky

**Poznámky** môže byť:
* množné číslo slova poznámka
* súčasť účtovnej závierky, pozri poznámky (účtovníctvo)
* zbierka básní Denisy Šerfelovej z roku 1999, pozri Denisa Šerfelová

## Referencie
Vladimír Sloboda

Ing. **Vladimír Sloboda** (* 8. júl 1979) je slovenský politik, ktorý bol v rokoch 2016 až 2020 poslancom Národnej rady Slovenskej republiky za pravicovo-liberálnu stranu Sloboda a Solidarita. V Národnej rade pôsobil ako predseda Výboru pre nezlučiteľnosť funkcií, člen Výboru pre verejnú správu a regionálny rozvoj a člen Osobitného kontrolného výboru na kontrolu činnosti Vojenského spravodajstva. V rokoch 2010 - 2018 bol poslancom miestneho zastupiteľstvo Mestskej časti Bratislava - Ružinov. Od roku 2013 do roku 2017 bol tiež poslancom zastupiteľstva Bratislavského samosprávneho kraja.

V parlamentných voľbách vo februári 2020 kandidoval na 15. mieste kandidátky Demokratickej strany, ktorá sa do parlamentu nedostala.

## Referencie

## Externé odkazy
* Blog v Denníku N
* Životopis na webe strany SaS

Kategória:Politici SaS
Kategória:Poslanci NR SR (2016 – 2020)
Kategória:Slovenskí politici
Kategória:Slovenskí komunálni politici
Sestričky (seriál)

***Sestričky*** je slovenský dramatický televízny seriál z lekárskeho prostredia, ktorý vysiela TV Markíza od 4. septembra 2018. Ide o adaptáciu fínskej predlohy seriálu ***Syke***. Seriál sleduje osudy pacientov, lekárov a sestričiek na oddelení traumatológie.

V každom dieli sa odohrávajú dva pacientské príbehy, ktoré otvárajú zásadné otázky ľudských hodnôt a zároveň približujú prácu štyroch zdravotných sestier. Ich osobné príbehy taktiež prechádzajú jednotlivými dielmi a odhaľujú nám ich súkromné životy.

## Obsadenie
* Dana Košická ako Helena Javorská – skúsená vrchná sestra, ktorá na oddelení vládne ráznou, no láskavou rukou. Sama sa pritom už dva roky trápi kvôli manželovi Viktorovi, ktorý po mozgovej príhode ostal v kóme. 
* Kristína Svarinská ako Ema Farkašová – slobodná mladá mamička, ktorá toho v živote už veľa preskákala. V obave z prezradenia svojho temného tajomstva si stráži súkromie. Jej neprístupnosť naruší až mladý a citlivý záchranár Dano.
* Kristína Madarová ako Jana Sýkorová – Na pohľad spokojná manželka a šťastná mamička dvoch malých dcér, ktorá sa po dlhšej materskej vracia späť do práce. Okrem túžby pokračovať v štúdiu a stať sa lekárkou zároveň musí odolávať zvodom šarmantného kardiochirurga Filipa.
* Anikó Vargová ako Táňa Šoltýsová – romantická a citlivá duša, ktorej sa dosiaľ nepodarilo nájsť toho pravého a založiť si vytúženú rodinu. Svoju energiu preto až prehnane investuje do starostlivosti o pacientov, čo si, na druhej strane, vyberá svoju krutú daň. 
* Martin Mňahončák ako MUDr. Peter Gábor, anestéziológ
* Milo Kráľ ako MUDr. Filip Vágner, kardiochirurg
* Braňo Mosný ako MUDr. Ivan Chromík
* Matúš Kvietik ako Dano, záchranár (1. - 3. séria)
* Juraj Loj ako MDDr. Tomáš Sýkora, zubár
* Anna Šišková ako MUDr. Marta, primárka traumatológie
* Helena Krajčiová ako MUDr. Linda Hubková
* Elena Podzámska ako MUDr. Ingrid Garinová
* Dušan Ambróš ako Adam, záchranár (4. séria)

## Série

## Časti
### 1. séria (2018)

### 2. séria (2019)

### 3. séria (2020)

### 4. séria (2021)

## Referencie

## Externé odkazy
* 

Kategória:Slovenské televízne seriály
Kategória:Televízne seriály TV Markíza
Kategória:Televízne seriály z roku 2018
Kategória:Lekárske televízne seriály
Kategória:Televízne seriály z roku 2020
Protipožiarna ochrana

**Protipožiarna ochrana** môže byť:
*požiarna ochrana 
*v hasičstve: ochrana poskytnutá drevenému, oceľovému alebo betónovému prvku prostredníctvom protipožiarneho ochranného systému z dôvodu obmedzenia alebo spomalenia rastu teploty prvku a jeho súčastí počas vystavenia požiaru, pozri protipožiarna ochrana (protipožiarny ochranný systém)

## Referencie
Ján Líška

**Ján Líška** (iný zápis: **Jan Liška**; * 4. jún 1895, Vrbica, Liptovský Sv. Mikuláš† 28. november 1959, Bratislava) bol slovenský politik, úradník, manažér, statkár a podnikateľ.

## Život
Narodil sa 4. júna 1895 v rodine Michala Líšku a jeho ženy Márie Kubáňovej. Vyštudoval strojné inžinierstvo v Nemecko, po krátkom zamestnaní na železnici bol úradníkom a následne tajomníkom Obchodnej a priemyselnej komory v Bratislave. Pracoval aj v rôznych živnostenských organizáciách a družstvách. Od roku 1929 bol poslancom Národného zhromaždenia za Československú živnostensko-obchodnícku stranu strednostavovskú. Bol jedným zo signatárov Žilinskej dohody zo 6. októbra 1938. V decembri 1938 ho zvolili na „jednotnej kandidátke“ do autonómneho Snemu Slovenskej krajiny, ktorý sa po vyhlásení Slovenského štátu 14. marca 1939 premenil Slovenský snem (po 21. júli 1939 Snem Slovenskej republiky). Živnostenská strana zanikla zlúčením s Hlinkovou slovenskou ľudovou stranou – Stranou slovenskej národnej jednoty krátko po 6. októbri 1938.

Počas vojnovej Slovenskej republiky pôsobil ako generálny riaditeľ cukrovaru v Nitre. Udržiaval styky s činiteľmi občianskeho odboja. V novembri 1944 bol vyšetrovaný a na šesť týždňov väznený pre podozrenie z konšpirovania s predstaviteľmi Slovenského národného povstania Vavrom Šrobárom, Pavlom Zaťkom a ď. Po páde Slovenskej republiky bol od 8. mája do 1. septembra 1945 držaný vo vyšetrovacej väzbe za funkcie a verejnú činnosť z vojnového obdobia.

## Referencie

## Externé odkazy
* Záznam o narodení a krste v matrike (č.97) 

Kategória:Osobnosti z Liptovského Mikuláša
Kategória:Slovenskí strojní inžinieri
Kategória:Slovenskí podnikatelia
Kategória:Slovenskí politici
Kategória:Slovenskí statkári a veľkostatkári
Kategória:Slovenskí úradníci
Kategória:Členovia Krajinského zastupiteľstva Slovenskej krajiny
Moročuk

**Moročuk** (iné zápisy: **Morochuk**, **Barotuch**, **Morochuk**, **Morochko**) bol uhorský stoličný hodnostár žijúci v 14. storočí.

Narodil sa v rodine poľského šľachtica Jána Moročuka. V roku 1339 dostal od kráľa Karla I. všetky majetky patriace predtým Ladislavovi, príbuznému Feliciána Zacha, ktorý 17. apríla 1330 spáchal pokus o atentát na kráľovskú rodinu, za čo ho na mieste zabili, popravili všetkých jeho príbuzných prvého stupňa a skonfiškovali majetky všetkým členom rodu Zach. Ďalší, pravdepodobne vyženený majetok mal pri Dudváhu v chotári dnešnej dediny Beš (od roku 1948 Gabčíkovo). V rokoch 13401346 zastával funkciu župana Hontianskej stolice. V rokoch 13491359 bol hlavným koniarnikom kráľovnej Alžbety a županom Berežskej stolice.

## Referencie

Kategória:Narodenia v 14. storočí
Kategória:Úmrtia v 14. storočí
Kategória:Uhorskí šľachtici
Kategória:Uhorskí župani
Kategória:Rytieri
Kačička mandarínska

**Kačička mandarínska** (iné názvy: **kačica mandarínska**, **kačička mandarínska**, **kačička bradatá**, **mandarínka**; lat. *Aix galericulata, Dendronessa galericulata*)
je druh zúbkozobca z čeľade kačicovité (*Anatidae*). Obýva východnú Palearktídu, bola introdukovaná v Európe. Podľa Medzinárodnej únie na ochranu prírody a prírodných zdrojov kačička mandarínska patrí medzi najmenej ohrozené druhy, celková populácia klesá, hoci niektoré miestne popolácie sú stabilné.

## Výskyt a stav na Slovensku
Kačička mandarínska sa stala novým druhom pre Slovensko v roku 2007, bola pozorovaná trikrát, v marci, v októbri a v novembri, všetky výskyty označené ako jedince uletené z chovu v ľudskej opatere. Bola pozorovaná i v ďalších rokoch, v roku 2008 a 2009. V roku 2013 sa podarilo dokázať prvé hniezdenie na rieke Váh pri Drahovciach, bola pozorovaná s mláďatami.

## Galéria

Aix galericulata in flight.jpg|Za letu
Aix galericulata MHNT.ZOO.2010.11.27.5.jpg|Vajíčka
Mandarin duckling 800.jpg|Kačiatko


## Referencie


## Iné projekty

## Externé odkazy
 
* 

Kategória:Kačicovité
Kategória:Vtáky na Slovensku
Kategória:Najmenej ohrozené druhy
Billie Jean

**"Billie Jean"** je skladba, ktorú napísal a naspieval americký spevák Michael Jackson. Skladba bola vydaná vydavateľstvom Epic Records 2. januára 1983, ako druhý singel z jeho šiesteho štúdiového albumu *[[Thriller (album)|Thriller]]* (1982). "Billie Jean" bol jednou z najpredávanejších skladieb v roku 1983 a stal sa najpredávanejšou skladbou Jacksona v jeho sólovej kariére. Pomohol albumu *Thriller* stať sa najpredávanejším albumom všetkých čias. V Spojených štátoch sa držal v ''Billboard'' Hot 100 na prvej priečke po sedem týždňov. Taktiež sa stal číslom jeden v Spojenom kráľovstve a v niekoľkých iných európskych krajinách. Skladba bola ocenená mnohými cenami, vrátane dvoch cien Grammy a American Music Award. *[[Rolling Stone]]* v roku 2004 zaradil „Billie Jean“ na 58. priečku v zozname „500 najväčších piesní všetkých čias“.

Skladba je o žene (Billie Jean), ktorá strávila vášnivú noc s rozprávačom. Ona tvrdí že je otcom jej novorodenca, ale on trvá na tom, že to nie je jeho syn. Skladba ale necháva otvorené možnosti o tom, či je alebo nie je jeho otcom.

Kategória:Piesne Michaela Jacksona
Kategória:Single z 1983
Kategória:Single Epic Records
Vojtech Kováč (dôstojník)

**Vojtech Kováč** (* 21. február 1900, Zvolen – † 20. september 1983, Bratislava) bol slovenský generál stavebnej služby, účastník SNP. V ňom pôsobil ako veliteľ opevňovacích prác 1. čs. armády na Slovensku. Začiatkom januára 1950 bol z armády prepustený a bola mu odobratá hodnosť. V rokoch 1950–1951 bol neoprávnene väznený na Mírove. Po vykonštruovanom obvinení z velezrady bol uväznený aj v rokoch 1958–1961. Právne a vojensky rehabilitovaný bol až v roku 1968. V roku 1991 mu bola posmrtne priznaná hodnosť generálmajora vo výslužbe.

## Referencie

Kategória:Slovenské vojenské osobnosti
Kategória:Osobnosti SNP
Kategória:Slovenskí generáli
Kategória:Politicky prenasledovaní v Česko-Slovensku
Kategória:Slovenskí organizátori partizánskeho boja
Kategória:Nositelia Radu Slovenského národného povstania
1. liga hádzanárov 1993/94

**1. liga hádzanárov** v sezóne **1993/94** bol 1. ročník druhej najvyššej hádzanárskej súťaže mužov, spravovanej Slovenským zväzom hádzanej. Po rozdelení Česko-Slovenska nahradil slovenskú národnú ligu. Súťaž niesla dobový názov *II. liga* a spočiatku sa jej zúčastnilo 12 družstiev. Po 15. kole pre finančné problémy zo súťaže odstúpil TJ Rapid Bratislava. Víťazom ligy sa stalo družstvo DAC Dunajská Streda.

## Systém súťaže
Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej ligy. Naopak, posledné družstvo malo zostúpiť do 2. ligy. Po odstúpení jedného z tímov nezostúpilo ale žiadne družstvo.
 
## Účastníci

Poznámka: Slovenská národná liga (SNL) bola najvyššia celoslovenská hádzanárska liga v Česko-Slovensku a spolu s Českou národnou ligou (ČNL) druhá najvyššia česko-slovenská hádzanárska liga.

## Výsledky

Poznámky: 
* TJ Rapid Bratislava odstúpil zo súťaže po 15. kole, keď sa vtedy nachádzal na poslednom mieste tabuľky. Všetky jeho výsledky boli anulované.
* V tabuľke chýba zápas posledného kola LeviceDetva.

## Referencie

## Pozri aj
* Extraliga hádzanárov 1993/94
* 1. liga hádzanárok 1993/94

## Externé odkazy
* Oficiálna stránka Slovenského zväzu hádzanej

## Zdroj
* Denník Új Szó, 1994

Kategória:Hádzaná v 1993
Kategória:Hádzaná v 1994
Kategória:1. liga hádzanárov
Mečiarizmus

[náhľad|upright|[Vladimír Mečiar, trojnásobný predseda vlády SR]]

Ako **mečiarizmus** sa označuje spôsob vládnutia na Slovensku v rokoch 19921998. Jeho vedúcim predstaviteľom bol Vladimír Mečiar, predseda vlády počas tohto obdobia (okrem 9 mesiacov v roku 1994). Vyznačuje sa väčšinovým vládnutím, ktoré spochybňuje práva opozície a menšín.

Roky 19941998, kedy vládla tretia vláda Vladimíra Mečiara, bývajú označované ako vrchol mečiarizmu. Vláda autoritatívneho premiéra v spojení s nacionalistickou SNS a radikálnym ZRS, jej snahy o zmenu viacerých zákonov (špecificky volebného zákona pred voľbami v roku 1998) či iné zákonné a nezákonné postupy (únos Michala Kováča ml., vražda Róberta Remiáša, nezákonné odobratie mandátu Františka Gauliedera či Mečiarove amnestie) naznačovali inklináciu k autoritarizmu.

Mečiarizmus sa zvykne zaraďovať medzi tzv. neliberálne (iliberálne) demokracie. Okrem mečiarizmu sa zvykne do rovnakej kategórie, z toho istého obdobia, zaraďovať vláda Slobodana Miloševiča v Juhoslávií, Iona Iliescu v Rumunsku a Franja Tuđmana v Chorvátsku.
Nemecký politológ Wolfgang Merkel zaraďuje režim tretej Mečiarovej vlády k neliberálnym demokraciam s určitými delegatívnymi prvkami.
Označuje sa tým režim, v ktorom slobodne zvolené vlády porušujú základné ľudské práva a občianske slobody, resp. nerešpektujú právny štát alebo sa ho nesnažia budovať.

Na exekutívnej zložke štátnej moci ostal nezávislý ústavný súd, dobre organizované boli mimovládne organizácie a významnú rolu hrali nezávislé médiá (denník *[[SME]]*, týždenník *[[Domino fórum]]*, *[[Rádio Twist]]*,  *[[TV Markíza]]*). Hoci boli obmedzené kontrolné mechanizmy opozície, bola zachovaná časová deľba moci, ktorá nakoniec viedla k výmene politickej reprezentácie.

## Referencie

## Literatúra
* 
* 

## Pozri aj
* Slovenská noc dlhých nožov
* Kauza Triptych Klaňanie troch kráľov
* Referendum na Slovensku v roku 1997
* Politický vývoj Slovenska od roku 1989

Kategória:Politika na Slovensku
Kategória:Politológia
Kategória:Vladimír Mečiar
Kategória:1992 na Slovensku
Kategória:1993 na Slovensku
Kategória:1994 na Slovensku
Kategória:1995 na Slovensku
Kategória:1996 na Slovensku
Kategória:1997 na Slovensku
Kategória:1998 na Slovensku
Chochlačka obojková

**Chochlačka obojková** (lat. *Aythya collaris*) je druh z čeľade kačicovité. Obýva severnú Ameriku. Objavujú sa aj v Európe od októbra do júna, najmä samce, vo zvýšenej miere od roku 1969. Podľa Medzinárodnej únie na ochranu prírody a prírodných zdrojov chochlačka obojková patrí medzi najmenej ohrozené druhy, trend celkovej populácie je stúpajúci, za 40 rokov veľmi významne narástla populácia v severnej Amerike, o 247%.

## Výskyt a stav na Slovensku
Prvý a jediný doložený záznam zo Slovenska pochádza z 25. apríla 2004 z lokality  Prírodná rezervácia Žitavský luh (Maňa). V zozname vzácnych ornitologických pozorovaní podliehajúcich hláseniu Faunistickej komisii nie sú žiadne ďalšie pozorovania  a ani v zozname vzácnych a zriedkavých druhov vtákov databázového systému Birding Slovakia nie sú žiadne záznamy.

## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Oriešok

**Oriešok** môže byť:
*malý orech
*v botanike: druh plodu, pozri oriešok (plod)
*v zoológii: slovenský názov všetkých rodov z čeľade orieškovité (staršie okrem rodu Ferminia a vrátane rodu Donacobius), pozri pod orieškovité
* potok v Gemeri, pozri Oriešok (prítok Štítnika)

## Zdroje
Potápnica bielolíca

**Potápnica bielolíca** alebo **potápnica gaštanová** (lat. *Oxyura jamaicensis*) je druh z čeľade kačicovité. Obýva Americký kontinent, pričom nominátna rasa *O. j. jamaicensis* severnú Ameriku a poddruh *O. j. rubida* pohorie Andy (južná Amerika). Bola dovlečená do Anglicka, úspešne sa začala rozmnožovať a odtiaľ sa rozširuje ďalej po Európe ako invázny druh. Podľa Medzinárodnej únie na ochranu prírody a prírodných zdrojov potápnica bielolíca patrí medzi najmenej ohrozené druhy, celová populácia klesá.

## Výskyt a stav na Slovensku
Prvý doklad o výskyte na Slovensku pochádza z 3. januára 2013, jedna samica bola pozorovaná a fotograficky dokumentovaná na Dunaji (Vodné dielo, kataster Čilistov).

Patrí medzi invázne druhy živočíchov (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Ruddy Duck (8330592854).jpg|Samec, zimný šat
Ruddy Duck in Flight (8600071291).jpg|Za letu
Oxyura jamaicensis MHNT.ZOO.2010.11.28.1.jpg|Vajíčka
Ruddy Duck from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu 
Oxyura jamaicensis & Oxyura ferruginea distribution.svg| 



## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
1. liga hádzanárov 1998/99

**1. liga hádzanárov** v sezóne **1998/99** bol 6. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. V súťaži účinkovalo 12 družstiev. Víťazom ligy sa stalo družstvo HK Slávia SPU Nitra.

## Systém súťaže
Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej ligy, v poradí druhé družstvo postúpilo do baráže o ňu. Naopak, posledné 2 družstvá zostúpili do 2. ligy.
 
## Účastníci

## Výsledky

## Referencie

## Pozri aj
* Extraliga hádzanárov 1998/99
* 1. liga hádzanárok 1998/99

## Externé odkazy
* Oficiálna stránka Slovenského zväzu hádzanej

## Zdroje
* Denník Új Szó, 1999
* webstránka mesko.sk

Kategória:Hádzaná v 1998
Kategória:Hádzaná v 1999
Kategória:1. liga hádzanárov
Republikán

**Republikán** môže byť:
* prívrženec republiky ako štátnej formy, pozri republika a republikánstvo
* člen alebo sympatizant republikánskej strany (napr. Republikánskej strany v Spojených štátoch), pozri republikánska strana
* regionálny týždenník vydávaný v Liptovskom Mikuláši v rokoch 19191933, tlačový orgán Slovenskej národnej a roľníckej strany (po roku 1922 Republikánskej strany poľnohospodárskeho a maloroľníckeho ľudu), pozri ''Republikán'' (periodikum)

## Pozri aj
* demokrat
* monarchizmus (hnutie) (prívrženec: monarchista, rojalista)